32002D0614
L 196/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 юли 2002 година
за изменение на Решение 97/467/EО по отношение на заешкото месо от Словакия
(нотифицирано под номер C(2002) 2730)
(текст от значение за ЕИП)
(2002/614/EО)
КОМСИИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за определяне за преходен период на временни списъци с предприятия от трети страни, от които държавите-членки имат правото да внасят определени продукти от животински произход, рибни продукти и живи двучерупчести мекотели (1), последно изменено с Решение 2001/4/EО (2), и по специално член 2, параграф 1 от него,
като има предвид, че:
(1)
Временните списъци на предприятията за производство на заешко месо и на месо от дивеч, отглеждан във ферми, са изготвени съгласно Решение 97/467/EО на Комисията от 7 юли 1997 г., с което се определят временни списъци на предприятия от трети страни, от които държавите-членки разрешават вноса на заешко месо и на месо от дивеч, отглеждан във ферми (3), последно изменено с Решение 2001/396/EО (4).
(2)
Словакия е изпратила списък на предприятия за производство на заешко месо, които са получили от компетентния орган сертификат за съответствие с общностните правила.
(3)
В резултат на това може да се изготви временен списък на предприятия за производство на заешко месо за Словакия.
(4)
Решение 97/467/EО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Текстът в приложението към настоящото решение се добавя в приложение I към Решение 97/467/EО.
Член 2
Адресати на настоящото решение са държавите-членки.
Съставено в Брюксел на 22 юли 2002 година.